McLarenmenn ráða ferðinni í Barein
Heimsmeistarinn Fernando Alonso hjá McLaren og liðsfélagi hans Lewis Hamilton réðu ferðinni við bílprófanir í Barein í dag. Alonso setti besta brautartímann en besti hringur Hamiltons var aðeins sekúndubroti lakari. Lengra bil var í næstu menn; Ferrariþórana Felipe Massa og Kimi Räikkönen.
Þeir síðarnefndu óku í löngum lotum til að reyna á þolrif Ferrarimótorsins. Ennfremur líktu þeir eftir keppni og æfðu þjónustustopp í leiðinni. Jafnframt prófaði liðið sig áfram með mismunandi uppsetningar bílanna og samanburð á íhlutumum í gangverki bílsins. Räikkönen varð fyrir því að gírkassi bilaði.
Hann var ekki sá eini sem leið fyrir bilun í dag því Alonso varð einnig að stoppa á miðri braut vegna olíuleika. Og stuttu seinna bilaði mótor hjá Hamilton. Í lok dagsins sagðist Alonso ánægður með æfingar síðustu daga, liðið hefði nú fullan skilning á virkni MP4-22 bílsins við heitar aðstæður. Einnig hefðu verið prófaðar ýmsar nýjungar í bílinn sem aukið hefðu getu hans.
Tæknibilanir hrelltu einnig BMW-liðið. Mótorinn sprakk í bíl Nick Heidfeld og skipta varð um mótor í bíl Roberts Kubica vegna olíukerfisbilunar. Sá síðarnefndi gat þó lokið verkefnum dagsins sem snerust m.a. um prófanir á mismunandi uppsetningu dempara og nýjum loftaflsbúnaði sem liðið segir til bóta.
Jenson Button varð einnig að fá nýjan mótor um miðjan dag í Hondabílinn, einnig David Coulthard sem varð auk þess að fá nýjan gírkassa líka. Félagi Buttons, Rubens Barrichello, ók flesta hringi en þó aðeins þremur meira en Anthony Davidson á millibíl Super Aguri.
Aðrir sem óku yfir 100 hringi í dag voru Nelson Piquet hjá Renault og Franck Montagny hjá Toyota. Þróunarstjóri Renault, Christian Silk, sagði æfingalotuna í Barein hafa sannað endingartraust bílsins og hann hafi svarað öllum breytingum á uppsetningum vel.
Niðurstaða aksturins varð sem hér segir:
Röð Ökuþór Bíll Tími Hri. 1. Alonso McLaren 1:30.994 73 2. Hamilton McLaren 1:31.094 53 3. Massa Ferrari 1:31.718 52 4. Räikkönen Ferrari 1:31.867 100 5. Kovalainen Renault 1:32.032 86 6. Barrichello Honda 1:32.115 129 7. Button Honda 1:32.137 78 8. Coulthard Red Bull 1:32.220 73 9. Piquet Renault 1:32.334 102 10. Heidfeld BMW 1:32.451 65 11. Kubica BMW 1:32.475 95 12. Davidson Super Aguri 1:32.553 126 13. Montagny Toyota 1:32.917 110 14. Webber Red Bull 1:33.034 73 15. Trulli Toyota 1:33.062 104 16. Speed Toro Rosso 1:33.255 60
Heimsmeistarinn Fernando Alonso hjá McLaren og liðsfélagi hans Lewis Hamilton réðu ferðinni við bílprófanir í Barein í dag.
Alonso setti besta brautartímann en besti hringur Hamiltons var aðeins sekúndubroti lakari.
Lengra bil var í næstu menn; Ferrariþórana Felipe Massa og Kimi Räikkönen.
Räikkönen varð fyrir því að gírkassi bilaði.
Alonso varð einnig að stoppa á miðri braut vegna olíuleika.
Í lok dagsins sagðist Alonso ánægður með æfingar síðustu daga, liðið hefði nú fullan skilning á virkni MP4-22 bílsins við heitar aðstæður.
Tæknibilanir hrelltu einnig BMW-liðið.